Հանդիպման սկզբում ԵՊՀ ռեկտոր Արամ Սիմոնյանը դեսպանին ներկայացրեց Մայր բուհի պատմությունը, կառուցվածքը և ներկայիս գործունեությունը. «Մեր բուհը դասական համալսարան է: Այստեղ գործում են 19 ֆակուլտետներ: Դրանք հենց այն ֆակուլտետներն են, որոնք բնորոշ են դասական բուհին՝ բացի նախկին Բժշկական ֆակուլտետից, քանի որ տարիներ առաջ այն անջատվել և դարձել է առանձին համալսարան: Բայց դրա փոխարեն մեզ մոտ գործում է Ֆարմացիայի ինստիտուտը, որը հագեցած է ժամանակակից տեխնիկայով»: